CELEX: 62005CO0466
Language: sk
Date: 2007-03-06 00:00:00
Title: Uznesenie Súdneho dvora (šiesta komora) zo 6. marca 2007.#Gianluca Damonte.#Návrh na začatie prejudiciálneho konania Tribunale di Lecce - Taliansko.#Článok 104 ods. 3 prvý pododsek rokovacieho poriadku - Sloboda usadiť sa - Slobodné poskytovanie služieb - Výklad článkov 43 ES a 49 ES - Hazardné hry - Zbieranie stávok týkajúcich sa športových podujatí - Požiadavka koncesie - Vylúčenie hospodárskych subjektov založených ako určité druhy kapitálových obchodných spoločností - Požiadavka povolenia vydaného políciou - Trestné sankcie.#Vec C-466/05.

Uznesenie Súdneho dvora (šiesta komora) zo 6. marca 2007 – Trestné konanie/Damonte
      (vec C‑466/05)
      „Článok 104 ods. 3 prvý pododsek rokovacieho poriadku – Sloboda usadiť sa – Slobodné poskytovanie služieb – Výklad článkov 43 ES a 49 ES – Hazardné hry – Zber stávok na športové podujatia – Požiadavka koncesie – Vylúčenie hospodárskych subjektov založených ako určité druhy kapitálových obchodných spoločností – Požiadavka policajného povolenia – Trestné sankcie“
      Voľný pohyb osôb – Sloboda usadiť sa – Slobodné poskytovanie služieb – Obmedzenia (článok 43 ES a 49 ES) (pozri bod 7, body 1 – 4 výroku)
      Predmet
      
         Návrh na začatie prejudiciálneho konania – Tribunale di Lecce – Výklad článkov 43 ES a 49 ES – Vnútroštátny zákon, ktorý viaže
                  zber stávok na získanie povolenia
               
            Výrok
      
         
                   
               
               
                  
               
               
                  Vnútroštátna právna úprava, ktorá zakazuje vykonávanie činností spočívajúcich v zbere, prijímaní, zapisovaní a prenosu návrhov
                     stávok, najmä týkajúcich sa športových podujatí, pokiaľ nebola vydaná koncesia alebo policajné povolenie predmetným členským
                     štátom, je obmedzením slobody usadiť sa zakotvenej v článku 43 ES a slobodného poskytovania služieb zakotveného v článku 49
                     ES.
                  
               
            
         
                   
               
               
                  
               
               
                  Vnútroštátnemu súdu prislúcha, aby overil, či v rozsahu, v akom obmedzuje počet hospodárskych subjektov pôsobiacich v odvetví
                     hazardných hier, vnútroštátna právna úprava skutočne zodpovedá cieľu, ktorým je predchádzať prevádzkovaniu činností v tomto
                     odvetví na kriminálne alebo podvodné účely.
                  
               
            
         
                   
               
               
                  
               
               
                  Články 43 ES a 49 ES musia byť vykladané v tom zmysle, že im odporuje vnútroštátna právna úprava, akou je právna úprava v konaní
                     vo veci samej, ktorá vylučuje a pokračuje vo vylučovaní hospodárskych subjektov založených vo forme kapitálových obchodných
                     spoločností, ktorých akcie sú kótované na regulovaných trhoch, z odvetvia hazardných hier.
                  
               
            
         
                   
               
               
                  
               
               
                  Články 43 ES a 49 ES musia byť vykladané v tom zmysle, že im odporuje vnútroštátna právna úprava, ako je právna úprava v konaní
                     vo veci samej, ktorá ukladá trestné sankcie osobám, akými je obvinený v konaní vo veci samej, za výkon organizovanej činnosti
                     zberu stávok bez koncesie alebo policajného povolenia požadovaných vnútroštátnou legislatívou, ak tieto osoby nemohli získať
                     predmetné koncesie alebo povolenia z dôvodu odmietnutia tohto členského štátu udeliť im ich, ktoré bolo v rozpore s právom
                     Spoločenstva.